Redovito mjesečno istraživanje agencije Promocija plus o društvenim i političkim preferencijama CRO Demoskop za ožujak, pokazuje nastavak trendova na domaćoj političkoj sceni, javlja HRT.

Iako je i dalje prvi s 20,7 posto SDP i dalje gubi potporu. Rejting mu je za 1,7 posto niži nego u veljači. Drugi je HDZ, koji je s 20,2 posto zadržao rejting iz prošlog mjeseca. A nastavak uzleta potvrdio je ORaH, sa 7,8 posto, koji je na četvrto mjesto potisnuo Hrvatske laburiste. Peto mjesto dijele HNS i Nacionalni forum.

Predsjednik Ivo Josipović i dalje je najpozitivniji političar u Hrvatskoj (31,7 posto). Na drugom mjestu je Mirela Holy (9,0 posto) a na trećem Slavko Linić (6,0 posto). Najnegativniji političar je Tomislav Karamarko (31,0 posto), te Zoran Milanović (28,2 posto). Rad predsjednika Josipovića ocijenjen je sa 3,57, a Vladin rad sa 2,05. Politiku Vlade Zorana Milanovića u potpunosti podržava 7,0 posto ispitanika, a nikako ne podržava 40,2 posto, prenosi HRT.

>>SDP i HDZ po Crobarometru izjednačeni na euroizborima